title: Id-Deċiżjoni tal-Kunsill ta' l-10 ta' Novembru 1997 li tikkonkludi l-Ftehim ta' koperazzjoni xjentifika u teknoloġika bejn il-Komunità Ewropea u r-Repubblika ta' l-Afrika t'Isfel

text:
Avviż Legali Importanti

|

31997D0763

Official Journal L 313 , 15/11/1997 P. 0025 - 0025

		Id-Deċiżjoni tal-Kunsillta' l-10 ta' Novembru 1997li tikkonkludi l-Ftehim ta' koperazzjoni xjentifika u teknoloġika bejn il-Komunità Ewropea u r-Repubblika ta' l-Afrika t'Isfel(97/763/KE)IL-KUNSILL TA' L-UNJONI EWROPEA,Wara li kkonsidra it-Trattat li jistabbilixxi l-Komunità Ewropea, u partikolarment l-Artikolu 130 (m), flimkien ma' l-Artikolu 228(2), l-ewwel sentenza, u l-ewwel subparagrafu ta' l-Artikolu 228(3) tiegħu,Wara li kkonsidra l-proposta mill-Kummissjoni [1],Wara li kkonsidra l-opinjoni tal-Parlament Ewropew [2],Billi l-Komunità Ewropea u l-Afrika t'Isfel qed isegwu speċifikament il-programmi RTD f'ambiti ta; interess komuni;Billi fuq il-bażi ta' esperjenza tal-passat, iż-żewġ naħat urew ix-xewqa li jistabbilixxu struttura iżjed fonda u wiesa' għat-tmexxija ta' kollaborazzjoni fix-xjenza u t-teknoloġija;Billi dan l-Ftehim ta' koperazzjoni fl-oqsma tax-xjenza u t-teknoloġija jifforma parti mill-koperazzjoni globali bejn il-Komunità u l-Istati Membri tagħha, min-naħa waħda, u l-Afrika t'Isfel, min-naħa l-oħra;Billi bid-Deċiżżjoni tagħha tat-22 ta' Jannar 1996, il-Kunsill awtorizza l-Kummissjoni sabiex jinnegozja ftehim dwar koperazzjoni xjentifika u teknoloġika bejn il-Komunità u r-Repubblika ta' l-Afrika t'Isfel;Billi bid-Deċizjoni tagħha tal-5 ta' Diċembru 1996, il-Kunsill iddeċieda li l-Ftehim fuq koperazzjoni xjentifika u teknologika tkun iffirmata f'isem il-Komunità;Billi l-Ftehim fuq koperazzjoni xjentifika u teknoloġika bejn l-Komunità Ewopea u r-Repubblika ta' l-Afrika t'Isfel kient iffirmata fil-5 ta' Diċembru 1996;Billi l-Ftehim fuq il-koperazzjoni xjentifika u teknoloġika bejn l-Komunità Ewropea u r-Repubblika ta' l-Afrika t'Isfel għandha tiġi appprovata,IDDEĊIEDA DAN LI ĠEJ:Artikolu 1Il-Ftehim ta' koperazzjoni xjentifika u teknoloġika bejn l-Komunità Ewropea u r-Repubblika ta' l-Afrika t'Isfel hawnhekk approvata f'isem l-Komunità.It-test ta' dan il-Ftehim huwa anness ma' din id-Deċiżjoni.Artikolu 2Skond l-Artikolu 11 tal-Ftehim, il-President tal-Kunsill għandu jagħti n-notifiki li l-proċeduri neċessarji għad-dħul fis-seħħ tal-Ftehim kienu kompluti fil-parti tal-Komunità Ewropea.Magħmula fi Brussel, fl-10 ta' Novembru 1997.F'isem il-KunsillIl-PresidentE. Hennicot-Schoepges[1] ĠU C 134, tad-29.4.1997, p. 7.[2] ĠU C 304, tas-6.10.1997.--------------------------------------------------


title: Deċiżjoni tal-Kunsill tad- 19 ta' Novembru 2007 li taħtar membru tal-Kumitat Konsultattiv ta' l-Aġenzija għall-Fornimenti ta' l-Euratom

text:
               24.11.2007

               MT

               Il-Ġurnal Uffiċjali ta’ l-Unjoni Ewropea

               C 282/14

      DEĊIŻJONI TAL-KUNSILL

   tad-19 ta' Novembru 2007
   li taħtar membru tal-Kumitat Konsultattiv ta' l-Aġenzija għall-Fornimenti ta' l-Euratom
   (2007/C 282/10)
   IL-KUNSILL TA' L-UNJONI EWROPEA,
   wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari l-Artikolu 54(2) u (3) tiegħu,
   wara li kkunsidra l-Artikolu X ta' l-Istatut ta' l-Aġenzija għall-Fornimenti ta' l-Euratom (1), hekk kif l-aħħar emendat bid-Deċiżjoni 95/1/KE, Euratom, KEFA (2),
   wara li kkunsidra d-Deċiżjoni 2007/514/Euratom tal-Kunsill tat-10 ta' Lulju 2007 li taħtar il-membri tal-Kumitat Konsultattiv ta' l-Aġenzija għall-Fornimenti ta' l-Euratom (3),
   wara li kkunsidra l-Opinjoni tal-Kummissjoni,
   Billi:

               (1)

               Post ta' membru tal-Kumitat imsemmi sar vakanti wara r-riżenja tas-Sinjura Marie-Claire GUYADER, mgħarrfa lill-Kunsill fid-19 ta' Settembru 2007.

               (2)

               Huwa għaldaqstant xieraq li jimtela' dan il-post vakanti.

               (3)

               Giet ippreżentata l-kandidatura mill-gvern Franċiż fid-19 ta' Settembru 2007,

         IDDEĊIEDA KIF ĠEJ:
   Artikolu uniku
   Is-Sur Bruno QUAGLIA huwa maħtur membru tal-Kumitat Konsultattiv ta' l-Aġenzija għall-Fornimenti ta' l-Euratom għall-bqija tal-mandat ta' dan il-Kumitat, jiġifieri sat-28 ta' Marzu 2009.

      Magħmul fi Brussell, 19 ta’ Novembru 2007.

            Għall-Kunsill

            Il-President

            L. AMADO

      (1)  ĠU 27, 6.12.1958, p. 534/58.

      (2)  ĠU L 1, 1.1.1995, p. 1.

      (3)  ĠU L 190, 21.7.2007, p. 15.


Deċiżjoni tal-Kunsill 2006/482/PESK ta' l- 10 ta’ April 2006 dwar il-konklużjoni tal-Ftehim bejn l-Unjoni Ewropea u r-Repubblika tat-Turkija li jistabbilixxi qafas għall-parteċipazzjoni tar-Repubblika tat-Turkija fl-operazzjonijiet ta' l-UE ta' l-immaniġġar ta' kriżijiet


title: Deċiżjoni tal-Kunsill (PESK) 2017/346 tas-27 ta' Frar 2017 li testendi l-mandat tar-Rappreżentant Speċjali tal-Unjoni Ewropea għad-Drittijiet tal-Bniedem

text:
               28.2.2017

               MT

               Il-Ġurnal Uffiċjali tal-Unjoni Ewropea

               L 50/66

         DEĊIŻJONI TAL-KUNSILL (PESK) 2017/346
   tas-27 ta' Frar 2017
   li testendi l-mandat tar-Rappreżentant Speċjali tal-Unjoni Ewropea għad-Drittijiet tal-Bniedem
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 33 u l-Artikolu 31(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-25 ta' Lulju 2012, il-Kunsill adotta d-Deċiżjoni 2012/440/PESK (1) li taħtar lis-Sur Stavros LAMBRINIDIS bħala r-Rappreżentant Speċjali tal-Unjoni Ewropea (RSUE) għad-Drittijiet tal-Bniedem. Il-mandat tar-RSUE ser jiskadi fit-28 ta' Frar 2017.

               (2)

               Fl-20 ta' Lulju 2015, il-Kunsill adotta l-Pjan ta' Azzjoni tal-UE dwar id-Drittijiet tal-Bniedem u d-Demokrazija għall-perijodu 2015-2019.

               (3)

               Jenħtieġ li l-mandat tar-RSUE jiġi estiż għal perijodu ieħor ta' 24 xahar,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Stavros LAMBRINIDIS bħala r-RSUE għad-Drittijiet tal-Bniedem huwa estiż sat-28 ta' Frar 2019. Il-Kunsill jista' jiddeċiedi li l-mandat tar-RSUE jintemm qabel, abbażi ta' valutazzjoni mill-Kumitat Politiku u ta' Sigurtà (KPS) u proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ).
   Artikolu 2
   Objettivi ta' politika
   Il-mandat tar-RSUE għandu jkun ibbażat fuq l-objettivi ta' politika tal-Unjoni rigward id-drittijiet tal-bniedem kif stipulat fit-Trattat dwar l-Unjoni Ewropea, il-Karta tad-Drittijiet Fundamentali tal-Unjoni Ewropea kif ukoll il-Qafas Strateġiku tal-UE dwar id-Drittijiet tal-Bniedem u d-Demokrazija u l-Pjan ta' Azzjoni tal-UE dwar id-Drittijiet tal-Bniedem u d-Demokrazija:

               (a)

               tisħiħ tal-effikaċja, il-preżenza u l-viżibbiltà tal-Unjoni fil-protezzjoni u l-promozzjoni tad-drittijiet tal-bniedem fid-dinja, b'mod partikolari b'żieda fil-kooperazzjoni u d-djalogu politiku tal-Unjoni mal-pajjiżi terzi, is-sħab rilevanti, in-negozju, is-soċjetà ċivili u l-organizzazzjonijiet internazzjonali u reġjonali, u permezz ta' azzjoni fil-fora internazzjonali rilevanti;

               (b)

               tisħiħ tal-kontribut tal-Unjoni għat-tisħiħ tad-demokrazija u l-bini ta' istituzzjonijiet, l-istat tad-dritt, il-governanza tajba, ir-rispett għad-drittijiet tal-bniedem u l-libertajiet fundamentali madwar id-dinja;

               (c)

               titjib fil-koerenza tal-azzjoni tal-Unjoni rigward id-drittijiet tal-bniedem u l-integrazzjoni tad-drittijiet tal-bniedem fl-oqsma kollha tal-azzjoni esterna tal-Unjoni.

         Artikolu 3
   Mandat
   Sabiex jinkisbu l-objettivi ta' politika, il-mandat tar-RSUE għandu jkun li:

               (a)

               jikkontribwixxi għall-implimentazzjoni tal-politika tal-Unjoni dwar id-drittijiet tal-bniedem, b'mod partikolari l-Qafas Strateġiku tal-UE dwar id-Drittijiet tal-Bniedem u d-Demokrazija u l-Pjan ta' Azzjoni tal-UE dwar id-Drittijiet tal-Bniedem u d-Demokrazija, anke bil-formulazzjoni ta' rakkomandazzjonijiet f'dan ir-rigward;

               (b)

               jikkontribwixxi għall-implimentazzjoni tal-Linji Gwida, l-għodod u l-pjanijiet ta' azzjoni tal-Unjoni għad-drittijiet tal-bniedem u l-liġi umanitarja internazzjonali;

               (c)

               isaħħaħ id-djalogu mal-gvernijiet f'pajjiżi terzi u organizzazzjonijiet internazzjonali u reġjonali dwar id-drittijiet tal-bniedem kif ukoll ma' organizzazzjonijiet tas-soċjetà ċivili u atturi oħrajn rilevanti sabiex ikunu żgurati l-effikaċja u l-viżibbiltà tal-politika tal-Unjoni dwar id-drittijiet tal-bniedem;

               (d)

               jikkontribwixxi għal aktar koerenza u konsistenza tal-politika u l-azzjonijiet tal-Unjoni fil-qasam tal-ħarsien u l-promozzjoni tad-drittijiet tal-bniedem b'mod partikolari billi jikkontribwixxi għall-formulazzjoni ta' politiki rilevanti tal-Unjoni.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat waqt li jaġixxi taħt l-awtorità tar-RGħ.
   2.   Il-KPS għandu jżomm kollegament privileġġat mar-RSUE u għandu jkun il-punt ta' kuntatt primarju tar-RSUE mal-Kunsill. Il-KPS għandu jipprovdi lir-RSUE gwida strateġika u direzzjoni politika fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f'koordinazzjoni mill-qrib mas-Servizz Ewropew għall-Azzjoni Esterna (SEAE) u d-dipartimenti rilevanti tiegħu sabiex jiġu żgurati l-koerenza u l-konsistenza fil-ħidma rispettiva tagħhom fil-qasam tad-drittijiet tal-bniedem.
   Artikolu 5
   Finanzjament
   1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE mill-1 ta' Marzu 2017 sat-28 ta' Frar 2018 għandu jkun ta' EUR 860 000.
   2.   L-ammont ta' referenza finanzjarja għall-perijodu sussegwenti għar-RSUE għandu jiġi deċiż mill-Kunsill.
   3.   In-nefqa għandha tiġi ġestita f'konformità mal-proċeduri u r-regoli applikabbli għall-baġit ġenerali tal-Unjoni.
   4.   Il-ġestjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jagħti rendikont lill-Kummissjoni għal kull nefqa.
   Artikolu 6
   Formazzjoni u kompożizzjoni tat-tim
   1.   Fil-limiti tal-mandat tar-RSUE u l-mezzi finanzjarji korrispondenti li jsiru disponibbli, ir-RSUE għandu jkun responsabbli għall-formazzjoni ta' tim. It-tim għandu jinkludi l-għarfien espert dwar kwistjonijiet speċifiċi ta' politika kif jirrikjedi l-mandat. Ir-RSUE għandu jżomm lill-Kunsill u l-Kummissjoni infurmati minnufih bil-kompożizzjoni tat-tim.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu s-sekondar ta' persunal biex jaħdem mar-RSUE. Is-salarju ta' tali persunal issekondat għandu jkun kopert mill-Istat Membru li jibagħtu, l-istituzzjoni tal-Unjoni Ewropea li tibagħtu jew is-SEAE, rispettivament. Esperti ssekondati mill-Istati Membri għall-istituzzjonijiet tal-Unjoni jew mas-SEAE jistgħu wkoll jintbagħtu jaħdmu mar-RSUE. Il-persunal internazzjonali b'kuntratt għandu jkollu ċ-ċittadinanza ta' Stat Membru.
   3.   Il-persunal issekondat kollu għandu jibqa' taħt l-awtorità amministrattiva tal-Istat Membru li jibagħtu, l-istituzzjoni tal-Unjoni li tibagħtu jew is-SEAE rispettivament, u għandu jwettaq dmirijietu u jaġixxi fl-interess tal-mandat tar-RSUE.
   4.   Il-persunal tar-RSUE għandu jiġi kkollokat fid-dipartimenti rilevanti tas-SEAE jew tad-delegazzjonijiet tal-Unjoni sabiex tiġi żgurata l-koerenza u l-konsistenza tal-attivitajiet rispettivi tagħhom.
   Artikolu 7
   Sigurtà ta' informazzjoni klassifikata tal-UE
   Ir-RSUE u l-membri tat-tim tar-RSUE għandhom jirrispettaw il-prinċipji u l-istandards minimi ta' sigurtà stabbiliti bid-Deċiżjoni tal-Kunsill 2013/488/UE (2).
   Artikolu 8
   Aċċess għal informazzjoni u appoġġ loġistiku
   1.   L-Istati Membri, il-Kummissjoni, is-SEAE u s-Segretarjat Ġenerali tal-Kunsill għandhom jiżguraw li r-RSUE jingħata aċċess għal kwalunkwe informazzjoni rilevanti.
   2.   Id-delegazzjonijiet tal-Unjoni u r-rappreżentanzi diplomatiċi tal-Istati Membri, kif xieraq, għandhom jipprovdu appoġġ loġistiku lir-RSUE.
   Artikolu 9
   Sigurtà
   F'konformità mal-politika tal-Unjoni dwar is-sigurtà ta' persunal skjerat barra l-Unjoni f'kapaċità operattiva taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, f'konformità mal-mandat tar-RSUE u abbażi tas-sitwazzjoni ta' sigurtà fiż-żona ta' responsabbiltà, għas-sigurtà tal-persunal kollu taħt l-awtorità diretta tar-RSUE, b'mod partikolari billi:

               (a)

               jistabbilixxi pjan ta' sigurtà speċifiku għall-missjoni bbażat fuq gwida mis-SEAE, li jinkludi miżuri ta' sigurtà fiżiċi, organizzattivi u proċedurali speċifiċi, li jirregola l-ġestjoni taċ-ċaqliq mingħajr periklu tal-persunal lejn, u ġewwa, iż-żona ta' responsabbiltà kif ukoll il-ġestjoni ta' inċidenti ta' sigurtà, u jinkludi pjan ta' kontinġenza u pjan ta' evakwazzjoni;

               (b)

               jiżgura li l-persunal kollu skjerat barra mill-Unjoni jkun kopert b'assigurazzjoni ta' riskju għoli, kif meħtieġ mill-kondizzjonijiet fiż-żona ta' responsabbiltà;

               (c)

               jiżgura li l-membri kollha tat-tim tar-RSUE li jkunu ser jiġu skjerati barra l-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel jaslu fiż-żona ta' responsabbiltà jew kif jaslu, abbażi tal-klassifikazzjonijiet tar-riskju assenjati lil dik iż-żona mis-SEAE;

               (d)

               jiżgura li jiġu implimentati r-rakkomandazzjonijiet kollha maqbula magħmula wara valutazzjonijiet regolari ta' sigurtà u jipprovdi lill-Kunsill, lir-RGħ u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta' sigurtà fil-qafas tar-rapporti ta' progress u r-rapport dwar l-implimentazzjoni tal-mandat.

         Artikolu 10
   Rapportar
   Ir-RSUE għandu regolarment jipprovdi lir-RGħ u lill-KPS rapporti bil-miktub u bil-fomm. Ir-RSUE għandu jirrapporta wkoll lill-gruppi ta' ħidma tal-Kunsill, b'mod partikolari lill-Grupp ta' Ħidma dwar id-Drittijiet tal-Bniedem, skont il-ħtieġa. Għandhom jiġu ċirkolati rapporti regolari permezz tan-netwerk COREU. Ir-RSUE jista' jipprovdi rapporti lill-Kunsill Affarijiet Barranin. F'konformità mal-Artikolu 36 tat-Trattat, ir-RSUE jista' jkun involut fl-għoti ta' informazzjoni lill-Parlament Ewropew.
   Artikolu 11
   Koordinazzjoni
   1.   Ir-RSUE għandu jikkontribwixxi għall-unità, il-konsistenza u l-effikaċja tal-azzjoni tal-Unjoni u għandu jgħin biex jiġi żgurat li l-istrumenti kollha tal-Unjoni u l-azzjonijiet kollha tal-Istati Membri jkunu impenjati b'mod konsistenti biex jinkisbu l-objettivi ta' politika tal-Unjoni. L-attivitajiet tar-RSUE għandhom ikunu kkoordinati ma' dawk tal-Istati Membri u tal-Kummissjoni, kif ukoll ta' Rappreżentanti Speċjali oħra tal-Unjoni Ewropea, skont il-każ. Ir-RSUE għandu jipprovdi informazzjoni regolari lill-missjonijiet tal-Istati Membri u lid-delegazzjonijiet tal-Unjoni.
   2.   Fuq il-post, għandu jinżamm kollegament mill-qrib mal-Kapijiet ta' Missjonijiet tal-Istati Membri, mal-Kapijiet tad-delegazzjonijiet tal-Unjoni, kif ukoll mal-Kapijiet jew Kmandanti tal-missjonijiet u l-operazzjonijiet tal-Politika ta' Sigurtà u Difiża Komuni u Rappreżentanti Speċjali oħra tal-Unjoni Ewropea rilevanti kif adatt. Huma għandhom jagħmlu kull sforz sabiex jassistu lir-RSUE fl-implimentazzjoni tal-mandat.
   3.   Ir-RSUE għandu wkoll iżomm kollegament u jfittex komplementarjetà u sinerġiji ma' atturi internazzjonali u reġjonali oħrajn fil-livell ta' Kwartieri Ġenerali u fuq il-post. Ir-RSUE għandu jfittex kuntatti regolari mal-organizzazzjonijiet tas-soċjetà ċivili kemm fil-Kwartieri Ġenerali kif ukoll fuq il-post.
   Artikolu 12
   Rieżami
   L-implimentazzjoni ta' din id-Deċiżjoni u l-konsistenza tagħha ma' kontributi oħra mill-Unjoni għandhom jiġu rieżaminati regolarment. Ir-RSUE għandu jippreżenta lill-Kunsill, lir-RGħ, u lill-Kummissjoni b'rapporti regolari dwar il-progress u rapport komprensiv dwar l-implimentazzjoni tal-mandat sat-30 ta' Novembru 2018.
   Artikolu 13
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-27 ta' Frar 2017.

            Għall-Kunsill

            Il-President

         K. MIZZI

      (1)  Deċiżjoni tal-Kunsill 2012/440/PESK tal-25 ta' Lulju 2012 li taħtar ir-Rappreżentant Speċjali tal-Unjoni Ewropea għad-Drittijiet tal-Bniedem (ĠU L 200, 27.7.2012, p. 21).

      (2)  Deċiżjoni tal-Kunsill 2013/448/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).


title: Deċiżjoni tal-Kunsill (UE) 2015/2191 tal-10 ta' Novembru 2015 dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin

text:
               1.12.2015

               MT

               Il-Ġurnal Uffiċjali tal-Unjoni Ewropea

               L 315/1

         DEĊIŻJONI TAL-KUNSILL (UE) 2015/2191
   tal-10 ta' Novembru 2015
   dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43, flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Fit-30 ta' Novembru 2006, il-Kunsill adotta r-Regolament (KE) Nru 1801/2006 dwar il-konklużjoni tal-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania (1) (minn hawn 'il quddiem imsejjaħ “il-Ftehim ta' Sħubija”).

               (2)

               L-aħħar Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija skada fis-16 ta' Diċembru 2014.

               (3)

               Fl-10 ta' Lulju 2015, l-Unjoni u r-Repubblika Iżlamika tal-Mauritania inizjalaw Protokoll ġdid għall-Ftehim ta' Sħubija (2) (minn hawn 'il quddiem imsejjaħ “il-Protokoll”). Il-Protokoll jagħti opportunitajiet tas-sajd lill-bastimenti tal-Unjoni fiż-żoni tas-sajd taħt is-sovranità jew il-ġurisdizzjoni tar-Repubblika Iżlamika tal-Mauritania.

               (4)

               Sabiex jiġi żgurat li l-attivitajiet tas-sajd mill-bastimenti tas-sajd tal-Unjoni Ewropea jerġgħu jibdew malajr kemm jista' jkun skont l-Artikolu 14 tiegħu, il-Protokoll għandu jiġi applikat b'mod provviżorju mid-data tal-firma tiegħu.

               (5)

               Ikun adatt li l-Protokoll jiġi ffirmat u applikat b'mod provviżorju, sakemm jitlestew il-proċeduri neċessarji għall-konklużjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin huwa b'dan awtorizzat, soġġett għall-konklużjoni tal-imsemmi Protokoll.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill huwa awtorizzat li jinnominal-persuna jew persuni bis-setgħa li jiffirmaw il-Protokoll f'isem l-Unjoni.
   Artikolu 3
   Konformement mal-Artikolu 14 tiegħu, il-Protokoll għandu jiġi applikat b'mod provviżorju mid-data tal-firma tiegħu, sakemm jitlestew il-proċeduri neċessarji għall-konklużjoni tiegħu.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-10 ta' Novembru 2015.

            Għall-Kunsill

            Il-President

         P. GRAMEGNA

      (1)  Ir-Regolament tal-Kunsill (KE) Nru 1801/2006 tat-30 ta' Novembru 2006 dwar il-konklużjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika Iżlamika tal-Mawritanja (ĠU L 343, 8.12.2006, p. 1).

      (2)  Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn il-Komunità Ewropea u r-Repubblika Iżlamika tal-Mauritania għal perjodu ta' erba' snin (ara l-paġna 3 ta' dan il-Ġurnal Uffiċjali).


title: Deċiżjoni (UE, Euratom) 2016/1655 tar-Rappreżentanti tal-Gvernijiet tal-Istati Membri tas-7 ta' Settembru 2016 li taħtar Imħallfin fil-Qorti Ġenerali

text:
               15.9.2016

               MT

               Il-Ġurnal Uffiċjali tal-Unjoni Ewropea

               L 247/15

         DEĊIŻJONI (UE, Euratom) 2016/1655 TAR-RAPPREŻENTANTI TAL-GVERNIJIET TAL-ISTATI MEMBRI
   tas-7 ta' Settembru 2016
   li taħtar Imħallfin fil-Qorti Ġenerali
   IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
   Wara li kkunsidraw it-Trattat dwar l-Unjoni Ewropea, u b'mod partikolari l-Artikolu 19 tiegħu,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikoli 254 u 255 tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a(1) tiegħu,
   Billi:

               (1)

               Il-mandati ta' 14-il Imħallef tal-Qorti Ġenerali ser jiskadu fil-31 ta' Awwissu 2016. Barra minn hekk, il-mandati tal-Imħallfin li jissemmew fl-Artikolu 1 tad-Deċiżjoni (UE, Euratom) 2016/484 tar-Rappreżentanti tal-Gvernijiet tal-Istati Membri (1) ser jiskadu wkoll fil-31 ta' Awwissu 2016, kif previst f'dak l-Artikolu.

               (2)

               Ġew nominati s-Sur Barna BERKE, is-Sur Ricardo da SILVA PASSOS u s-Sinjura Octavia SPINEANU-MATEI għall-karigi ta' Mħallef fil-Qorti Ġenerali.

               (3)

               Barra minn hekk, ġie propost li jiġġeddu l-mandati tas-Sur Zoltán CSEHI, is-Sur Constantinos ILIOPOULOS, is-Sinjura Anna MARCOULLI u s-Sur Dean SPIELMANN.

               (4)

               Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-idoneità tas-Sur Barna BERKE, is-Sur Zoltán CSEHI, is-Sur Constantinos ILIOPOULOS, is-Sinjura Anna MARCOULLI, is-Sur Ricardo da SILVA PASSOS, is-Sur Dean SPIELMANN u s-Sinjura Octavia SPINEANU-MATEI sabiex jaqdu d-dmirijiet ta' Mħallfin fil-Qorti tal-Ġustizzja.

               (5)

               Jinħtieġ li s-Sur Barna BERKE, is-Sur Ricardo da SILVA PASSOS u s-Sinjura Octavia SPINEANU-MATEI jinħatru għall-perijodu mid-data tad-dħul fis-seħħ ta' din id-Deċiżjoni sal-31 ta' Awwissu 2022.

               (6)

               Jinħtieġ li s-Sur Zoltán CSEHI, is-Sur Constantinos ILIOPOULOS, is-Sinjura Anna MARCOULLI u s-Sur Dean SPIELMANN jinħatru għal mandat ieħor li jibda mill-1 ta' Settembru 2016 u jintemm fil-31 ta' Awwissu 2022. Minħabba li dawk l-erba' Mħallfin diġà huma fil-kariga ta' Mħallef tal-Qorti Ġenerali sal-31 ta' Awwissu 2016 u komplew jeżerċitawha sal-adozzjoni ta' din id-Deċiżjoni, jinħtieġ li dawn jinħatru għal mandat ġdid b'effett mill-jum wara dak li fih jintemm il-mandat preċedenti tagħhom,

         ADOTTAW DIN ID-DEĊIŻJONI:
   Artikolu 1
   Il-persuni li ġejjin huma b'dan maħturin Imħallfin fil-Qorti Ġenerali għall-perijodu mid-data tad-dħul fis-seħħ ta' din id-Deċiżjoni sal-31 ta' Awwissu 2022:

               —

               is-Sur Barna BERKE,

               —

               is-Sur Ricardo da SILVA PASSOS,

               —

               is-Sinjura Octavia SPINEANU-MATEI.

         Artikolu 2
   Il-persuni li ġejjin huma b'dan maħturin Imħallfin fil-Qorti Ġenerali għall-perijodu mill-1 ta' Settembru 2016 sal-31 ta' Awwissu 2022:

               —

               is-Sur Zoltán CSEHI,

               —

               is-Sur Constantinos ILIOPOULOS,

               —

               is-Sinjura Anna MARCOULLI,

               —

               is-Sur Dean SPIELMANN.

         Artikolu 3
   Din id-Deċiżjoni tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-7 ta' Settembru 2016.

            Il-President

         P. JAVORČÍK

      (1)  Deċiżjoni (UE, Euratom) 2016/484 tar-rappreżentanti tal-Gvernijiet tal-Istati Membri tat-23 ta' Marzu 2016 li taħtar imħallfin fil-Qorti Ġenerali (ĠU L 87, 2.4.2016, p. 31).


title: 2009/399/KE: Deċiżjoni tal-Kunsill tas- 27 ta’ April 2009 li taġġusta l-konċessjonijiet previsti fid-Deċiżjoni 2003/479/KE u d-Deċiżjoni 2007/829/KE dwar ir-regoli applikabbli għal esperti nazzjonali u persunal militari sekondati mas-Segretarjat Ġenerali tal-Kunsill

text:
               26.5.2009

               MT

               Il-Ġurnal Uffiċjali tal-Unjoni Ewropea

               L 127/8

         DEĊIŻJONI TAL-KUNSILL
   tas-27 ta’ April 2009
   li taġġusta l-konċessjonijiet previsti fid-Deċiżjoni 2003/479/KE u d-Deċiżjoni 2007/829/KE dwar ir-regoli applikabbli għal esperti nazzjonali u persunal militari sekondati mas-Segretarjat Ġenerali tal-Kunsill
   (2009/399/KE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28(1) tiegħu,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 207(2) tiegħu,
   Wara li kkunsidra d-Deċiżjoni 2003/479/KE (1), u b’mod partikolari l-Artikolu 15(7) tagħha,
   Wara li kkunsidra d-Deċiżjoni 2007/829/KE (2), u b’mod partikolari l-Artikolu 15(6) tagħha,
   Billi:

               (1)

               L-Artikolu 15(7) tad-Deċiżjoni 2003/479/KE u l-Artikolu 15(6) tad-Deċiżjoni 2007/829/KE jipprevedu li l-konċessjonijiet ta’ kuljum u ta’ kull xahar għandhom jiġu aġġustati kull sena mingħajr effett retroattiv fuq il-bażi tal-adattament tas-salarji bażiċi tal-uffiċjali tal-Komunità fi Brussell u l-Lussemburgu.

               (2)

               Il-Kunsill, permezz tar-Regolament (KE, Euratom) Nru 1323/2008 tat-18 ta’ Diċembru 2008 li jaġġusta mill-1 ta’ Lulju 2008 r-rimunerazzjonijiet u l-pensjonijiet tal-uffiċjali u l-ħaddiema l-oħra tal-Komunitajiet Ewropej u l-koeffiċjenti korrettivi applikati lilhom (3), wettaq aġġustament ta’ 3 % għar-rimunerazzjonijiet u l-pensjonijiet tal-uffiċjali tal-Komunità,

         IDDEĊIEDA KIF ĠEJ:
   Artikolu 1
   1.   Fl-Artikolu 15(1) tad-Deċiżjoni 2003/479/KE u l-Artikolu 15(1) tad-Deċiżjoni 2007/829/KE, l-ammonti EUR 29,85 u EUR 119,39 għandhom jiġu sostitwiti b’EUR 30,75 u EUR 122,97 rispettivament.
   2.   Fl-Artikolu 15(2) tad-Deċiżjoni 2003/479/KE u l-Artikolu 15(2) tad-Deċiżjoni 2007/829/KE t-tabella għandha tiġi sostitwita b’dan li ġej:

                  “Distanza bejn il-post tar-reklutaġġ u l-post tas-sekondar
                  (f’km)

                  Ammont f’EUR

                  0-150

                  0,00

                  > 150

                  79,04

                  > 300

                  140,52

                  > 500

                  228,36

                  > 800

                  368,89

                  > 1 300

                  579,68

                  > 2 000

                  693,88 ”.

   3.   Fl-Artikolu 15(4) tad-Deċiżjoni 2003/479/KE l-ammont EUR 29,85 għandu jiġi sostitwit b’EUR 30,75.
   Artikolu 2
   Din id-Deċiżjoni għandha tieħu effett fl-ewwel jum tax-xahar wara l-adozzjoni tagħha.

      Magħmul fil-Lussemburgu, 27 ta’ April 2009.

            Għall-Kunsill

            Il-President

         A. VONDRA

      (1)  ĠU L 160, 28.6.2003, p. 72.

      (2)  ĠU L 327, 13.12.2007, p. 10.

      (3)  ĠU L 345, 23.12.2008, p. 10.


title: Id-Deċiżjoni tal-Kunsill tal-15 ta’ Novembru 1999 li temenda d-Deċiżjoni Nru 97/132/KE dwar il-konklużjoni ta’ Ftehim bejn il-Komunità Ewropea u New Zealand dwar miżuri sanitarji applikabbli għall-kummerċ f’annimali ħajjin u prodotti ta’ l-annimali

text:
Avviż Legali Importanti

|

31999D0837

Official Journal L 332 , 23/12/1999 P. 0001 - 0002

		Id-Deċiżjoni tal-Kunsilltal-15 ta’ Novembru 1999li temenda d-Deċiżjoni Nru 97/132/KE dwar il-konklużjoni ta’ Ftehim bejn il-Komunità Ewropea u New Zealand dwar miżuri sanitarji applikabbli għall-kummerċ f’annimali ħajjin u prodotti ta’ l-annimali(1999/837/KE)IL-KUNSILL TA’ L-UNJONI EWROPEA,Wara li kkunsidrat t-Trattat li jistabilixxi l-Komunità Ewropea, u partikolarment l-Artikolu 133 ta’ dan,Wara li kkunsidrat l-proposta mill-Kummissjoni,Billi:(1) Id-deċiżjoni tal-Kunsill 97/132/KE tas-17 ta’ Diċembru 1996 dwar il-konklużjoni tal-Ftehim bejn il-Komunità Ewropeja u New Zealand dwar miżuri sanitarji applikabbli għall-kummerċ f’annimali ħajjin u prodotti ta’ l-annimali [1] għadu ma daħalx fis-seħħ minħabba li ċerti emendi tekniċi jridu jsiru fl-Annessi għall-Ftehim sabiex ikun jista’ jiġi applikat fil-prattika;(2) Id-Deċiżjoni 97/132/KE ma tipprovdix għal proċedura sabiex jiġu emendati l-Annessi; madankollu, l-Kunsill adotta Deċiżjoni 98/258/KE tas-16 ta’ Marzu 1998 dwar il-konklużjoni ta’ Ftehim bejn il-Komunità Ewropeja u l-Istati Uniti ta’ l-Amerika dwar miżuri sanitarji biex jipproteġu s-saħħa tal-pubbliku u ta’ l-annimali fil-kummerċ f’annimali ħajjin u prodotti ta’ l-annimali [2], li jinkludi tali proċedura;(3) Minn meta l-Ftehim ma’ New Zealand kien konkluż, ġiet maqbula ekwivalenza bħala prinċipju għal diversi prodotti oħrajn u huwa meħtieġ li jiġi emendat l-Anness V għall-Ftehim biex dan jittieħed in konsiderazzjoni; huwa wkoll meħtieġ li jiġu emendati ċerti l-Annessi oħra biex jittieħed konsiderazzjoni ta’ tibdil fil-ħlasijiet għall-ispezzjonijiet u materji amministrattivi oħra;(4) sabiex tiġi żgurata l-implimentazzjoni effettiva tal-Ftehim ma’ New Zealand, u għal ragunijiet ta’ konsistenza, il-proċedura għall-emendar ta’ l-Annessi għall-Ftehim ma’ l-Istati Uniti ta’ l-Amerika għandha tiżdied mad-Deċiżjoni 97/132/KE;(5) Il-Komunità u l-awtorità kompetenti ta’ New Zealand iddeċidew, b’forma ta’ Skambju ta’ Ittri, id-determinazzjoni tal-miżuri sanitarji applikabbli għall-kummerċ f’annimali ħajjin u prodotti ta’ l-annimali; l-Iskambju ta’ l-Ittri għandhu jiġi approvat,IDDEĊIEDA DAN LI ĠEJ:Artikolu 1Id-Deċiżjoni 97/132/KE hi hawnhekk emendata kif ġej:1. L-Artikolu 3 għandhu jiġi mibdul b’dan li ġej:"Artikolu 3Il-Kummissjoni, assistita minn rappreżentanti ta’ l-Istati Membri, għandha tirrapreżenta lill-Komunità fil-Kumitat ta’ Ġestjoni Konġunt li għalih jirreferi l-Artikolu 16(1) tal-Ftehim.Il-pożizzjoni tal-Komunità fir-rigward ta’ materji li għandhom jiġu trattati minn dak il-Kumitat għandha tiġi stabbilita fi ħdan il-korpi relevanti tal-Kunsill, skond id-disposizzjonijiet tat-Trattat.L-emendi għall-Annessi għall-Ftehim li huma r-riżultat ta’ rakkomandazzjonijiet mill- Kumitat ta’ Ġestjoni Konġunt għandhom jiġu adottati skond il-proċedura prevista fl-Artikolu 29 tad-Direttiva 72/462/KEE [3]."2) Artikolu 4 għandu jiġi mibdul b’li ġej:"Artikolu 4Il-miżuri neċessarji għall-implimentazzjoni tal-Ftehim, inkluż fir-rigward ta’ laħam frisk u prodotti bażati fuq il-laħam garanziji ekwivalenti għal dawk stipulati mid-Direttiva 72/462/KEE, għandhom jiġu stabbiliti skond il-proċedura stipulata fl-Artikolu 30 ta’ dik id-Direttiva."Artikolu 2L-Iskambju ta’ Ittri li jikkonċerna l-emendi ta’ l-Annessi għall-Ftehim bejn il-Komunità Ewropeja u New Zealand dwar miżuri sanitarji applikabbli għall-kummerċ f’annimali ħajjin u prodotti ta’ l-annimali qed jiġi hawnhekk approvat għan-nom tal-Komunità.It-test ta’ l-Iskambju ta’ l-Ittri, inkluz l-emendi għall-Anness għall-Ftehim, huwa mehmuż ma’ din id-DeċiżjoniArtikolu 3Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Għandha tibda sseħħ fid-data tal-pubblikazzjoni tagħha.Magħmul fi Brussel, fil-15 ta’ Novembru 1999.Għall-KunsillIl-PresidentK. Hemilä[1] ĠU L 57, tas-26.2.1997, p. 4.[2] ĠU L 118, tal-21.4.1998, p. 1.[3] ĠU L 302, tal-31.12.1972, p. 28. Direttiva kif l-aħħar emendata bid-Direttiva 97/79/KE (ĠU L 24, tat-30.1.1998, p. 31).--------------------------------------------------


title: Deċiżjoni tal-Kunsill (UE) 2017/1122 tal-20 ta' Ġunju 2017 li taħtar membru, propost mir-Renju ta' Spanja, fil-Kumitat tar-Reġjuni

text:
               23.6.2017

               MT

               Il-Ġurnal Uffiċjali tal-Unjoni Ewropea

               L 162/55

         DEĊIŻJONI TAL-KUNSILL (UE) 2017/1122
   tal-20 ta' Ġunju 2017
   li taħtar membru, propost mir-Renju ta' Spanja, fil-Kumitat tar-Reġjuni
   IL-KUNSILL TA' L-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fit-18 ta' Settembru 2015, bid-Deċiżjoni tal-Kunsill (UE) 2015/1571 (4), is-Sur Alberto GARRE LÓPEZ ġie sostitwit mis-Sur Pedro Antonio SÁNCHEZ LÓPEZ bħala membru.

               (2)

               Konsegwentement għal tmiem il-mandat tas-Sur Pedro Antonio SÁNCHEZ LÓPEZ, sar vakanti s-siġġu ta' membru fil-Kumitat tar-Reġjuni.

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Fernando LÓPEZ MIRAS, Presidente Región de Murcia.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, l-20 ta' Ġunju 2017.

            Għall-Kunsill

            Il-President

         H. DALLI

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

      (4)  Id-Deċiżjoni tal-Kunsill (UE) 2015/1571 tat-18 ta' Settembru 2015 li taħtar żewġ membri Spanjoli fil-Kumitat tar-Reġjuni (ĠU L 245, 22.9.2015, p. 8).